iOS 26 kan give din iPhone længere batteritid

Apple har skruet på strømknapperne i iOS 26. Den kommende opdatering til iPhone introducerer en ny funktion kaldet Adaptiv Strøm, der lover længere batteritid – uden at du skal gå på kompromis med hele oplevelsen.

Indtil nu har den energibesparende funktion været den klassiske livline, når batteriet var ved at dø. Men den løsning slukker eller begrænser en masse funktioner, så du tydeligt mærker forskellen i daglig brug. Adaptiv Strøm tager en helt anden tilgang: i stedet for drastiske ændringer laver systemet små justeringer, som du næsten ikke opdager.

Apple beskriver det således:

“Når dit batteriforbrug er højere end normalt, kan iPhone foretage små justeringer af ydeevnen for at forlænge batterilevetiden – som for eksempel at formindske skærmens lysstyrke en smule eller tillade, at nogle aktiviteter tager længere tid at udføre.”

Kun når det virkelig gælder

På en helt almindelig dag vil du næppe mærke nogen forskel. Men når du streamer mere, gamer tungere eller på anden vis presser din iPhone, træder Adaptiv Strøm ind og hjælper batteriet med at holde længere.

Her ses den nye funktion, Adaptivi Strøm.

Der er dog en vigtig detalje: funktionen kræver en iPhone med understøttelse af Apple Intelligence, fortæller 9to5Mac. Det betyder, at du skal have en iPhone 16 eller nyere – eller en af de mere muskuløse iPhone 15 Pro-modeller.

Med iPhone 17 Air på vej som en ultratynd model og iPhone 17 Pro Max, der i forvejen er kendt som et batterimonster, passer Adaptive Power ind som et ekstra lag sikkerhed. For alle, der har prøvet at stå med tre procent strøm tilbage på en travl dag, er det her en funktion, der kan blive en sand redningsplanke.

LÆS MERE: Med iOS 26 kommer din gamle iPhone til at føles meget hurtigere.

iOS 26 kan give din iPhone længere batteritid