Apple advarer om at iOS 26 kan suge livet ud af dit iPhone-batteri

Mandag aften frigav Apple langt om længe iOS 26 til iPhone. Og har du allerede opdateret din telefon, har du måske allerede lagt mærke til det: Din iPhone bliver varmere end normalt – og batteriet holder knap så længe. Det er ikke en fejl, men et bevidst trade-off, advarer Apple nu.

Med frigivelsen af iOS 26 har Apple nemlig offentliggjort et nyt supportdokument, der forklarer, hvorfor en stor opdatering kan føles som et dræn på telefonens kræfter. Og ja, du kan roligt regne med, at det især er batteriet, der får tæsk de første dage.

Hvorfor sker det?

Efter en stor opdatering som iOS 26 arbejder din iPhone på højtryk i kulissen. Den skal:

indeksere alle dine data og filer,

opdatere apps,

hente nye systemfiler.

Alt sammen noget, der kræver ekstra strøm – og gør, at batteriet tømmer sig hurtigere, mens telefonen bliver lunere i hånden.

Ikke kun på kort sigt

Apple understreger, at de fleste vil opleve, at tingene normaliserer sig efter et par dage. Men virksomheden indrømmer også, at nye funktioner kan lægge et mere varigt pres på batteriet og ydelsen. Det afhænger af, hvor meget du bruger de nye, ressourcekrævende features.

Med andre ord: Det er ikke kun en midlertidig bump – hvis du konstant leger med de tungeste nyheder i iOS 26, må du forvente, at det kan koste ekstra strøm.

Kendt problem, men nu forklaret

Erfarne iPhone-brugere vil vide, at dette ikke er første gang, en stor iOS-opdatering giver batteri-hovedpine. Men forskellen er, at Apple denne gang selv lægger kortene på bordet og forklarer mekanikken bag.

Så hvis du føler, at din iPhone pludselig er blevet en strømsluger. Det er (for det meste) helt normalt og Apple lover, at de løbende arbejder på at fjerne problemerne. De skriver:

“Apple arbejder løbende på at optimere disse funktioner i softwareopdateringer for at sikre god batteritid og en problemfri brugeroplevelse.”

Apple advarer om at iOS 26 kan suge livet ud af dit iPhone-batteri